JY LEES NOU Grimeer soos ’n vlinder
Kleurryke vlinders is die inspirasie agter Chanel se jongste reeks grimering, in opwindende skakerings van blou, groen en pienk.
Dié Franse skoonheidshuis het vir dié beperkte reeks, L’été Papillon de Chanel, 'n spesiale waterbestande oogskadu in die vorm van 'n pen, Stylo Eyeshadow, ontwerp. Dié oogskadu se formule bevat 'n hoë konsentrasie water sodat dit sag en vars op jou ooglede voel. Gebruik dié penne in 'n silwer-swart, platinum, groen, koraalpienk, blou en goud as oogskadu én oogomlyner!
Vir die meer avontuurlustiges is daar ook die Inimitable- waterdigte maskaras (R355) in seegroen, lemmetjiegroen, geel of 'n elektriese blou. Jansenville koeksister-resep een van bestes | News24
Jansenville koeksister-resep een van bestes
’n Resep van koeksisters uit Jansenville, was net die regte resep wat gemaak het dat Retha Skein van Caledon een van die land se agt finaliste is in die Stoofstories Koeksister- kompetisie.
Skein het die resep in Jansenville gekry om vir ’n kerkbasaar te bak en dit is al 45 jaar in haar besit. Skein verkoop elke jaar by Gansbaai se Kersmark haar koeksisters en mense kom van ver af om dié Jansenville-resep koeksisters te koop.
Verlede jaar het sy 960 dosyn in 10 dae ver-koop.
“Ek glo dit is ’n tradisie wat die moeite werk is om voort te sit. Dit is hoekom ek ingestem het dat my resep in Dené van Zyl se Boerekos-program op televisie verskyn en my resep in haar Groot Boerekos-boek opgeneem word,” het Skein gesê.
Saterdag sal ’n paneel van Vroue Landbou-unie beoordelaars proe wie bak die heel lekkerste koeksisters in die land.
Die kompetisie word aangebied deur Solidariteit Helpende Hand.
)Vir meer inligting oor die kompetisie loer by www.stoorstories.co.za of bel Anel du Preez by 012 644 4390